Onnie gepos ná kleuter uitskot moes eetŉ Graad-R onderwyser van die Bankfontein Gekombineerde skool in Middelburg, Mpumulanga, is afgedank nadat die onderwyser glo ŉ leerling forseer het om haar eie uitskot te eet. Die onderwyser is in Julie geskors hangende ŉ ondersoek oor dié voorval. Jasper Zwane, ŉ woordvoerder van die provinsie se departement van onderwys, het gesê die onderwyser is skuldig bevind en het vyf dae om teen die ontslag by die LUR te appelleer. “Hierdie uitkoms sal ŉ duidelike boodskap stuur dat die regering vir kinders omgee en binne die wet teen enigiemand sal optree wat hulle mishandel,” het Zwane gesê